תחנת הרכבת חדרה – מערב

תחנת הרכבת חדרה מערב היא תחנה של רכבת ישראל על מסילת החוף, שנמצאת בחלקה המערבי-מרכזי של העיר חדרה בסמוך לאזור התעשייה. התחנה משמשת הן כתחנת משאות והן כתחנת נוסעים (בתוספת לתחנת חדרה מזרח, המשמשת למשאות בלבד). 

צפונית לתחנה נמצא הצומת הרכבתי צומת רמז אשר ממנו מתפצלת המסילה המזרחית לכיוון תחנת הרכבת חדרה מזרח. כיום הצומת אינו מאפשר לרכבות המגיעות מכיוון חדרה מערב להמשיך לכיוון חדרה מזרח אך קיים תכנון עתידי להקמת קשת מסילתית מכיוון דרום לכיוון מזרח אשר תאפשר להפעיל קו נוסעים בכיוון זה.

==היסטוריה==
תחנת הרכבת ומסוף המטענים, יולי 2020
תחנת הרכבת לפני שיפוצה, אוקטובר 2010
מפגש כביש מסילה לפני ביטולו, אוקטובר 2010
צילום אווירי של התחנה, 2013
בעקבות סלילת מסילת החוף בשנות ה־50, הייתה תחנת חדרה מזרח – התחנה היחידה בעיר חדרה שהוקמה בתקופת המנדט הבריטי – מחוץ לקו, שכן היא ממוקמת בקו המזרחי. כדי להכליל את חדרה במניין התחנות על מסילת החוף, שנחנכה ב-14 במאי 1953, נבנתה תחנת חדרה מערב. היא נחנכה בנובמבר 1957. 

תחנת חדרה מזרח המשיכה לשמש לתנועת נוסעים בקו חיפה-ירושלים וחיפה-באר-שבע, עד שהופסק השימוש בקו המזרחי בשנות ה-70, ותחנת חדרה מערב הפכה לתחנה היחידה הפעילה בעיר. בתחילת שנות ה־90 שופצה התחנה ושוב עברה שיפוץ מקיף ב-2016, והיא משמשת כתחנה בקו הפרוורי בנימינה–תל אביב–רחובות–אשקלון ובקו באר שבע מרכז–כרמיאל. היא משמשת גם כתחנת משא למכולות ורכבות פסולת.

על־פי נתוני רכבת ישראל בחודש אוגוסט 2008 עברו בתחנה 135,000 נוסעים, ובממוצע ליום – כ־5,000 נוסעים.

בשנת 2016 עברה התחנה שיפוץ מקיף. בסמוך לתחנה מתוכנן מרכז תחבורה בשטח של 100 דונם, שיכלול תחנת אוטובוסים אשר תחליף את התחנה המרכזית שבמרכז העיר, וכן חניונים וגשרים. במסגרת מרכז התחבורה החדש תורחב תחנת הרכבת, כך שיתווסף אליה רציף נוסף, והגישה אליה תתאפשר גם מצדה המערבי, שם הולך ונבנה מרכז מסחרי גדול בשם מתחם אנרג'י. בעתיד מתוכננת העברת פעילות המטענים בתחנה מספר קילומטרים דרומה לאזור כפר ויתקין.

ב-2022 החלו להתבצע בתחנה עבודות להתקנת מערכת הזנה חשמלית עילית על ידי חברת SEMI הספרדית וב-7 בינואר 2023 התבצעה נסיעה ראשונה של רכבת חשמלית בתחנה.<ref></ref> המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

==מבנה התחנה==
בתחנה קיימים שלושה רציפים: רציף צד, אשר ממוקם בכניסה לתחנה במבנה הראשי, ורציף אי בין המסילות, אשר מחובר במעבר תת-קרקעי. רציפים 1 ו־2 משמשים לרכבות הפרווריות, ורציף 3 משמש למקרה שהרכבת הבין-עירונית עוקפת את הרכבת הפרוורית כבר בחדרה (בדרך כלל הדבר קורה בתחנת בנימינה) כדי לצמצם איחורים. כמו כן יש מסילות נוספות המשמשות את שלוחת המטענים בתחנה.

150px

==קווי אוטובוס העוברים בתחנה ==
מספר קווי אוטובוס עוברים בצמוד לתחנה, חלקם ייעודיים לרכבת עבור תושבי השכונות בחדרה.

{| class="wikitable"
!קו
!מפעילה
!מסלול
!הערות נוספות
|-
|1
| rowspan="7" |אגד
|תחנה מרכזית - מרכז העיר - רכבת חדרה - מתחם אנרג'י - נווה חיים - חפציבה
|♿
|-
|8א
|רכבת חדרה - גני אלון - הנשיא ויצמן - מרכז העיר - תחנה מרכזית חדרה
|♿
|-
|15
|עין הים - כפר הים - רכבת חדרה - מרכז העיר - חטיבת הנחל - בית אליעזר
|♿
|-
|16
|רכבת חדרה - מרכז העיר - משמר הגבול - בית אליעזר
|♿
|-
|18
|רכבת חדרה - ויצמן - גבעת אולגה
|♿
|-
|20
|מתחם אנרג׳י - רכבת חדרה - האוצר - נחליאל - מתחם מיקס
|♿
|-
|22
|בית חולים הלל יפה - ויצמן - רכבת חדרה - תחנה מרכזית - חדרה הצעירה - כפר ברנדיס - ניסן - שכונת הפארק
|♿
|-
|26
|תנופה
|תחנה מרכזית חדרה - רכבת חדרה - צומת גן שמואל - צומת כרכור - קציר - ריחן - טל מנשה - חיננית - שקד
|
|-
|46
| rowspan="7" |קווים
|רכבת חדרה - בית חולים הלל יפה - תחנה מרכזית - צומת גן שמואל - צומת כרכור - ואדי עארה - אום אל-פחם
|
|-
|51
|רכבת חדרה - תחנה מרכזית - פארק תעשייה עמק חפר - חרב לאת - חוגלה - גבעת חיים - המעפיל
|חלופה בלבד.
|-
|52
|בית חולים הלל יפה - רכבת חדרה - באקה אל גרבייה - ג'ת
|
|-
|54
|רכבת חדרה - תחנה מרכזית - פאר - בית עלמין - אליכין
|♿
|-
|55
|רכבת חדרה - תחנה מרכזית - פארק תעשייה עמק חפר - גבעת חיים - עין החורש - אחיטוב - המעפיל - אומץ - גן יאשיה
|חלופה בלבד.
|-
|60
|רכבת חדרה - תחנה מרכזית - צומת גן שמואל - צומת כרכור - ברקאי - חריש
|
|-
|163
|רכבת חדרה - תחנה מרכזית - צומת גן שמואל - צומת כרכור - אום אל קוטוף - חריש - מצפה אילן
|
|}

==שירות רכבות בתחנה==
*ברוב שעות היום עוצרות בתחנה שתי רכבות בשעה לכיוון צפון ודרום בקו בנימינה–אשקלון.
*8 פעמים ביום עוצרות רכבות בקו כרמיאל-חיפה-חדרה-תל אביב-באר-שבע, 4 פעמים בבוקר ו4 פעמים בצהריים.
*עד להשבתת השירות פעלו רכבות לילה בקו נתב"ג-תל אביב-חדרה-חיפה-הקריות-נהריה.

== תחנת רכבת תפעולית ומסוף מטענים ==
בסמוך לתחנת נוסעים נמצאת תחנת רכבת תפעולית ומסוף מטענים, המסילות של התחנה משמשות לדיור רכבות וציוד רכבתי. התחנה כוללת מספר עקלתונים המשמשים לעיתוק רכבות ולמפגש רכבות. מסוף מטענים כולל מתחם אחסנת מכולות.

==גלריה==
<gallery>
קובץ:Hadera West Railway Station 08.jpg|רכבות בומברדיה דאבל דק קוץ' חונות בתחנה, אפריל 2022
קובץ:Hadera West Railway Station 07.jpg|רכבות בומברדיה דאבל דק קוץ' חונות בתחנה, אפריל 2022
קובץ:Hadera West Railway Station 06.jpg|רכבת בומברדיה דאבל דק קוץ' ברציפי התחנה, דצמבר 2021
קובץ:Hadera West Railway Station 05.jpg|קטר יורו 4000 מוביל רכבת נוסעים, דצמבר 2021
קובץ:Hadera West Railway Station 04.jpg|רכבת סימנס ויאג'ו לייט בתחנה, דצמבר 2021
קובץ:Hadera West Railway Station 03.jpg|מסוף המטענים, דצמבר 2021
קובץ:Railway switch replacement near Hadera West 1.jpg|עבודות להחלפת מפלג צפונית לתחנה, אוקטובר 2021
</gallery>

==קישורים חיצוניים==

* 

==הערות שוליים==

קטגוריה:חדרה: מבנים
חדרה מערב
קטגוריה:חדרה: תחבורה